Master Micherioù ar C'helenn, an Deskadurezh hag ar Stummañ

Evit ma vo prientet an danvez-gelennerien, an danvez-bennguzulierien-skol hag an danvez-stummerien evit an dud deuet e Bro-Chall eo bet krouet e 2013 Diferad ministrel, 27 a viz Eost 2013, Legifrance (lennet d'an 31/07/2025) ar studioù dindan framm ar Master Micherioù ar C'helenn, an Deskadurezh hag ar Stummañ (MKDS)E galleg Master MEEF., anv an hentenn stummadur hag an diplom-Stad. E-barzh ensavadurioù lakaet da gevrennoù ar skolioù-meur ha staliet en o ardremez e vez kinniget ar stummadurioù. Gant lezenn ar 26 a viz Gouere 2019 eo aet o anvioù eus Skolioù Meur ar C’helenn hag an DeskiñÉcoles Supérieures du Professorat et de l'Éducation (ESPE). da Ensavadurioù Broadel Uhel ar C’helenn hag ar StummadurInstitut(s) National Supérieur du Professorat et de l’Éducation (INSPÉ)..

 Istor 
Savet e oa bet framm kentañ ar stummadur-seFurm kentañ an adreizhañ a zo bet an Ensavadurioù Skol-veur evit Stummadur ar Vistri (Instituts Universitaires de Formation des Maîtres) krouet e 1990. evit kendeuziñ an hentennoù hengounel a veze disrannet etre derezioù an deskadurezh gall, pa voe skolioù normal evit mistri an derez kentañ ha stummadurioù skolveuriek hervez ar grazioù (sertifiet pe agregad). Evit klotaat gant deskadurezhioù Unaniezh Europa e voe hiraet stummadur ar gelennerien da live ar master. Un diforc’h bras a chom, pa zlee ar gelennerien, ar statud a gargidi ganto, mont da dapout ur gentrivadeg evit bezañ tutaet.

 Aozadur 
Aozet e vez ar stummadurioù e-barzh Ensavadurioù Meur ar C’helenn hag ar Stummadur (EMKS) staget ouzh skolioù-meur pep korn-bro. Renet e vezont gant an Deskadurezh-Stad war-eeun, pe ez-prevez dindan evezhiadur an Deskadurezh-Stad.Evit stummañ kelennerien ha stummerien en deskadurezh e yezhoù Bro-C’hall eo bet krouet Ensavadur Meur Yezhoù ar Republik gall, ma ‘z eo staget outañ ensavadurioù meur evit a yezh a zo implijet er skolioù divyezhek. Hini Diwan a zo Kelenn e anv, ha staliet eo e Kemper. Evit kelennerien ha stummerien an Deskadurezh publik ez emañ EMKS Sant-Brieg, hag ar re a soñj dezho mont er skolioù katolik a vez roet ar stummadur gant Skol-veur katolik ar C’hornôg e Aradon dezho.

 Notennoù ha daveennoù 

Rummad:Diplom-Stad gall
Rummad:Kelenn deskiñ